OpenLLM-France/wikimedia huggingface dataset:
# Copa d'Europa d'hoquei patins

«Copa d'Europa d'hoquei patins» té aquests significats:
* Copa d'Europa d'hoquei patins masculina
* Copa d'Europa d'hoquei patins femenina
# Quint Tul·li Ciceró el jove

Quint Tul·li Ciceró el jove (en llatí Quinctus Tullius Cicero) va ser un polític romà. Formava part de la gens Túl·lia. Era fill de Quint Tul·li Ciceró, germà de Ciceró l'orador, i de Pompònia, germana de Tit Pomponi Àtic.
Va néixer l'any 66 o 67 aC, perquè va vestir la toga viril, l'any 51 aC. Va passar una bona part de la seva infantesa amb el seu cosí Marc Tul·li Ciceró el jove, sota l'ull atent del pare d'aquest, Ciceró. Va acompanyar al seu cosí i al seu oncle, a Cilícia, on Ciceró havia de frenar l'entusiasme que mostrava, molt superior al seu fill, que necessitava estímuls constants. Abans d'abandonar Cilícia el seu oncle va mostrar alguns dubtes sobre la rectitud de Quint.
Després de Farsàlia (48 aC) va mostrar el seu caràcter violent acusant el seu oncle, amb l'esperança de ser perdonat més fàcilment per Juli Cèsar. Quan Cèsar el va perdonar, el va acompanyar a Hispània, i després de l'assassinat de Cèsar va ser mà dreta de Marc Antoni, però aviat es va passar a Brut i Cassi. El van incloure en les proscripcions de l'any 43 aC i va ser executat aquell mateix any a Roma. Es diu que, en certa manera, va corregir els seus errors anteriors quan l'estaven torturant abans de matar-lo, per la fermesa amb què es va negar a divulgar el lloc on el seu pare estava amagat.

## Referències

* ↑ Smith, William (ed.). Dictionary of Greek and Roman biography and mythology. Londres: Walton and Maberly, 1861, p. Vol. I, p. 747.
# Peania

Peania (grec: Παιανία) és un municipi de l'Àtica i suburbi d'Atenes situat a l'est del mont Himet. El 2011 tenia 26.668 habitants. La població fou coneguda com a Liópesi fins al 1915.

## Referències

* ↑ Cens de l'any 2011, Autoritat Estadística Hel·lènica (ΕΛ.ΣΤΑΤ) Arxivat 2015-10-16 a Wayback Machine. (full de càlcul d'Excel, 2,6 MB)
# Xavier Turull

Xavier Turull és el nom dels següents personatges:
* Xavier Turull i Creixell (1922-2000), violinista i compositor
* Xavier Turull i Piera, percussionista del conjunt Ojos de Brujo
* Xavier Turull i Ventosa (1896-1934), arquitecte
# Siu

Siu (a vegades Siyu) fou una petita població a 10 o 12 km a l'est-nord-est de Pate a l'illa de Pate. Els habitants es classifiquen com a bajuns, és a dir bantus procedents de l'emigració a Somàlia del sud. La muralla de la ciutat està datada el 1843 però que podria haver substituït a una anterior; els edificis es consideren del segle xix. La mesquita tenia un minaret i té una inscripció datada entre els anys 1523 i 1524.
La història de Pate en suahili diu que fou fundada el 1497 però la ceràmica musulmana-sassànida que s'hi ha trobat fan pensar que ja existia un establiment anterior. El 1589 Siu fou saquejada pels otomans liderats per Amir Ali; un rei local que era vassall de Portugal. Aquest va trair als portuguesos que en retornar el van empresonar i van destruir dues mil palmeres com a revenja. El primer cop que s'esmenta la ciutat de manera escrita fou en ocasió de la visita de Gaspar de Sant Bernadí l'any 1606, que relata que per mitjà de comerciants indis va poder conversar amb el rei, i diu que la població no tenia gens d'interès en comerciar. No se la torna a esmentar fins al 1773 quan depenia de Pate, sultanat contra el qual es va revoltar el 1776, però Pate la va recuperar el 1829. El governador Bwana Mataka (el seu nom àrab sent Muhammad Ishak ibn Mbarak ibn Muhammad ibn Oman Famau) es va revoltar contra Pate el 1833 i contra Sayyid Said de Zanzíbar, va reunir una força a Lamu, però fou derrotat; el 1843 fou derrotat altre cop i el 1847 es va construir un fortí que fou ocupat el 1857 per les forces del sultà de Zanzíbar. Sui no va tardar a aixecar-se en una altra revolta i l'any 1863 va recuperar la independència, però van ser derrotats tres anys després per Zanzíbar. El fort encara es conserva, però la resta de la ciutat està en ruïnes.

## Bibliografia

* J. Strandes, The portuguese period in East Africa, 1899 en portuguès, traduït a l'anglès per J. S. Kirkman i publicat a Nairobi el 1961

## Enllaços externs

* Fort de Siu o Siyu Arxivat 2014-01-15 a Wayback Machine.
# José Padrón Martín

José Padrón Martín, anomenat amb el sobrenom del sueco, (Las Palmas, Canàries, 5 de maig de 1907 - París, 3 de desembre de 1966), va ser un jugador espanyol de futbol, que va destacar per la seva gran qualitat. Va ser internacional amb la selecció catalana i amb la selecció espanyola.

## Trajectòria

D'abril a juny de 1925 el club canari Real Club Victoria realitzà una gira per la península, disputant a terres catalanes diversos partits enfront de la UE Sants, el CE Sabadell i l'Iluro SC. L'Espanyol es fixà en el jove canari i l'incorporà a l'equip, juntament amb Rafael Oramas. Va arribar al RCD Espanyol a mitjans dels anys 20, i va formar des de l'extrem esquerre, un temible atac junt amb Martí Ventolrà i Crisant Bosch. Debutà amb l'equip enfront del CE Júpiter (4-0) disputat a Sarrià el 21-6-1925. En total jugà cinc temporades al club en els quals guanyà un Campionat de Catalunya i una Copa d'Espanya. Posteriorment, va fitxar pel Sevilla FC i va jugar al FC Barcelona. Retornà bruement a l'Espanyol, i el 1935 es va exiliar a França per la seva militància anarquista continuant la seva trajectòria esportiva al Campionat francès. Entre altres clubs jugà a AS Cannes, FC Sochaux-Montbéliard on guanyà la lliga, Red Star o Stade de Reims. Fidel als seus ideals, Padrón s'enrola a la II Divisió blindada comandada pel General Leclerc, i participa en l'alliberament de París el 25 d'agost de 1944.
Va debutar amb la selecció espanyola el 17 de març de 1929 a Sevilla a un Espanya 5 - Portugal 0. A aquell partit també jugaren altres tres espanyolistes: Ricard Zamora, Pere Solé i Crisant Bosch. Padrón marcà dos gols a aquell partit.

## Palmarès

* 1 Copa del rei (1929) amb el RCD Espanyol
* 1 Campionat de Catalunya (1929) amb el RCD Espanyol
* 1 Campionat de Canàries (1924) amb el Santa Catalina

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* 1 2 3 4 «JOSE PADRÓN, EL CANARIO DE ORO». Oriol Pagés (Pericos on line), 13-03-2026. Arxivat de l'original el 2015-06-04. [Consulta: 30 desembre 2013].
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ 17.03.1929 Spain - Portugal 5:0(anglès)

## Enllaços externs

* Biografia de José Padrón Martín "El Sueco" (castellà)
* Perfil a BDFutbol
# Copa del Món de Futbol de 1966 - Grup 1

El Grup 1 de la Copa del Món de Futbol 1966, disputada a Anglaterra, estava compost per quatre equips, que s'enfrontaren entre ells amb un total de 6 partits. Els dos millors classificats passaren a jugar la segona fase, els quarts de final.

## Integrants

El grup 1 està integrat per les seleccions següents:
| Anglaterra | Uruguai | Mèxic | França |

## Classificació

| Pos | Equip | PJ | PG | PE | PP | GF | GC | GR | Pts | Classificació |
| 1 | Anglaterra | 3 | 2 | 1 | 0 | 4 | 0 | — | 5 | Avança a la segona fase |
| 2 | Uruguai | 3 | 1 | 2 | 0 | 2 | 1 | 2,000 | 4 | Avança a la segona fase |
| 3 | Mèxic | 3 | 0 | 2 | 1 | 1 | 3 | 0,333 | 2 | |
| 4 | França | 3 | 0 | 1 | 2 | 2 | 5 | 0,400 | 1 | |

## Partits
### Anglaterra vs Uruguai

| Anglaterra | 0–0 | Uruguai |
| | Informe | |

### França vs Mèxic

| França | 1–1 | Mèxic |
| Hausser 62' | Informe | Borja 48' |

### Uruguai vs França

| Uruguai | 2–1 | França |
| Rocha 26' Cortés 31' | Informe | De Bourgoing 15' (p.) |

### Anglaterra vs Mèxic

| Anglaterra | 2–0 | Mèxic |
| B. Charlton 37' Hunt 75' | Informe | |

### Mèxic vs Uruguai

| Mèxic | 0–0 | Uruguai |
| | Informe | |

### Anglaterra vs França

| Anglaterra | 2–0 | França |
| Hunt 38', 75' | Informe | |
# Quint Valeri Sorà

Quint Valeri Sorà (llatí: Quintus Valerius Soranus) va ser un poeta romà conegut per ser l'autor de dos hexàmetres esmentats per Agustí d'Hipona a través de referències de Marc Terenci Varró. Ciceró també el cita a De oratore i diu d'ell que era "literatissimum togatorum omnium" (el més culte de tots els togats).
Els hexàmetres diuen:
| « | Juppiter omnipotens, rerum regumque repertor, Progenitor, genitrixque Deum, deus unus et idem | » |
(Júpiter omnipotent, instaurador de les coses i els regnes, progenitor, generador de déus i déu únic i idèntic)
Segons Plini (Naturalis Historia, prefaci) aquests versos provendrien d'un llibre escrit per Valeri Sorà titulat Έποπτίδων (Els que saben les Paraules o Els iniciats).
Alguns autors llatins, com ara Servi i Plini, diuen que Valeri Sorà va revelar el nom secret de Roma, cosa prohibida des de la seva fundació, per a evitar rituals d'invocació per part dels enemics de la ciutat. Valeri Sorà va ser declarat traïdor i crucificat en temps de Sul·la.
Podria haver estat contemporani de Marc Antoni l'orador i hauria viscut per tant a l'entorn de l'any 100 aC. Encara que alguna vegada apareix esmentat com a Serrà (Serranus) això és clarament un error.

## Referències

* ↑ Smith, William (ed.). Dictionary of greek and roman biography and mithologi. Vol III. Londres: John Murray, 1876, p. 880.
# Pau Castell i Granados

Pau Castell i Granados (Tremp, 1984) és un historiador català i professor del Departament d'Història Medieval, Paleografia i Diplomàtica de la Universitat de Barcelona. Està especialitzat en la Història de la cacera de bruixes, tema al que va dedicar la seva tesi doctoral, premiada per la Fundació Noguera i per l'Institut d'Estudis Catalans. Ha publicat diversos articles i llibres, i ha participat i coordinat diversos projectes de recerca dedicats a la cacera de bruixes als Països Catalans, a l'edició de fonts medievals i modernes i a la història del Pallars.

## Referències

* ↑ Fernández López, Cristina. «Més de 160 dones van ser víctimes a Andorra de les caceres de bruixes». Cadena Ser, 05-03-2019. [Consulta: 11 setembre 2021].
* ↑ Merino, Olga. «Les penjaven del polze per arrencar-los la confessió». El Periódico, 24-01-2016. [Consulta: 11 setembre 2021].
* ↑ «Pau Castell Granados». CCCB. [Consulta: 11 setembre 2021].
# Xavier Torres

Xavier Torres és el nom dels següents personatges:
* Xavier Torres Buigues (Xàbia, 1986), futbolista valencià
* Xavier Torres i Lliteras (Barcelona, 1967), periodista barceloní
* Xavier Torres Ramis (Palma, 1974), nedador mallorquí
* Xavier Torres i Sans (Barcelona, 1955), historiador català
# Serres del Camp

Les Serres del Camp és una serra situada als municipis de Bellcaire d'Urgell i la Sentiu de Sió (Noguera), amb una elevació màxima de 346,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cova de Can Cabanyes

La Cova de Can Cabanyes de Llagostera és un aflorament natural de granit que forma una petita cavitat, a l'entrada de la qual hi ha un gravat. Aquest gravat està format per una línia lleugerament corbada cap a la dreta, de 25 cm de llargada, i que cap a la part inferior de dos punts situats simètricament a cada costat de la línia. El solc que forma el gravat és estret (aproximadament 1 cm) i poc profund, la secció és lleugerament en V. L'entrada de la cavitat està arranjada amb blocs de granit aportats; podria tractar-se d'un paradolmen. Per arribar-hi, des de la circumval·lació de Llagostera, s'agafa la carretera a Sant Grau i a uns 9 km se segueix la pista que surt a l'esquerra fins a Can Cabanyes. Trenca a l'esquerra i 200 m després cal endinsar-se en el bosc fins a unes roques a l'esquerra del camí.

## Referències

* ↑ «Cova de Can Cabanyes». patmapa.gencat.cat. Generalitat de Catalunya. [Consulta: 10 setembre 2014].
# Quiró (satèl·lit hipotètic)

Quiró és un hipotètic satèl·lit de Saturn anunciat per Hermann Goldschmidt com el novè satèl·lit de Saturn a l'abril de 1861. La seva òrbita estaria entre els satèl·lits Tità i Hiperió. El seu descobriment no ha estat mai confirmat i actualment s'ha determinat que el satèl·lit no existeix.
El novè satèl·lit de Saturn (en ordre de descobriment) fou el satèl·lit Febe el 1899
Un objecte descobert el 1977 i classificat com a centaure rebé també el nom de (2060) Quiró.

## Temis

L'abril del 1905 William Henry Pickering, qui el 1899 descobrí el satèl·lit Febe, anuncià el descobriment d'un altre satèl·lit de Saturn, el desè, que suposadament orbitava entre Tità i Hiperió i que anomenà Temis. Igual que Quiró no s'ha tornat a observar des de llavors.

## Referències

* El novè i desè satèl·lit de Saturn (anglès)
# Paso Campamento

Paso Campamento o Campamento és una localitat de l'Uruguai, ubicada al departament d'Artigas. Es troba sobre la ruta 4, 50 quilòmetres al sud-oest de la ciutat d'Artigas, la capital del departament.

## Població

Segons les dades del cens de 2004, Paso Campamento tenia una població aproximada de 221 habitants.
| Any | Població |
| 1963 | 189 |
| 1975 | 231 |
| 1985 | 198 |
| 1996 | 130 |
| 2004 | 221 |
| 2011 | 264 |

## Referències

* ↑ «Cens de 2004 del Departament d'Artigas» (XLS) (en castellà). INE, 2004. Arxivat de l'original el 2013-06-15. [Consulta: 4 desembre 2011].
* ↑ «Estadístiques 1963–1996 / P» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 10 desembre 2011].

## Enllaços externs

* Mapa de l'INE de Paso Campamento (castellà)
# El pianista

«El pianista» té aquests significats:
* El pianista (novel·la), novel·la de Manuel Vázquez Montalbán del 1985 editada per Editorial Seix i Barral
* El pianista (pel·lícula de 1998), pel·lícula dramàtica catalana de 1998 dirigida per Mario Gas, estrenada l'octubre d'aquell any al Festival de Cinema de Sitges
* El pianista (pel·lícula de 2002), pel·lícula dramàtica basada en les memòries del músic jueu i polonès Władysław Szpilman
# Cal València

Cal València és un habitatge a la vila de Sallent (Bages) catalogada a l'Inventari del Patrimoni Arquitectònic de Catalunya. Aquesta casa fou aixecada per habitar-hi el sequiaire, tenia cura de la vigilància del canal, que fins fa pocs anys passava per davant de la casa. L'edifici està situat al capdamunt d'una costa i era la primera casa que es trobava en arribar a la vila abans de fer la carretera actual. Consta d'uns baixos que serveixen de magatzem, que s'hi accedeix pel carrer del Pont, mentre que el primer pis s'hi accedeix pel carrer de La Font. Té, a més unes golfes amb una eixida a migdia, parcialment tapada. La façana està construïda de pedra sense tallar, reforçada a les cantonades, sense fer filades, els vanos estan fets amb filades de totxos.

## Notes

* ↑ «Cal València». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Parrottsville

Parrottsville és una població dels Estats Units a l'estat de Tennessee. Segons el cens del 2000 tenia 207 habitants.

## Demografia

Segons el cens del 2000, Parrottsville tenia 207 habitants, 79 habitatges, i 60 famílies. La densitat de població era de 222 habitants/km².
Dels 79 habitatges en un 36,7% hi vivien nens de menys de 18 anys, en un 58,2% hi vivien parelles casades, en un 15,2% dones solteres, i en un 22,8% no eren unitats familiars. En el 20,3% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3.
Per edats la població es repartia de la següent manera: un 26,6% tenia menys de 18 anys, un 10,1% entre 18 i 24, un 31,9% entre 25 i 44, un 18,8% de 45 a 60 i un 12,6% 65 anys o més.
L'edat mediana era de 34 anys. Per cada 100 dones de 18 o més anys hi havia 94,9 homes.
La renda mediana per habitatge era de 31.458 $ i la renda mediana per família de 30.000 $. Els homes tenien una renda mediana de 26.607 $ mentre que les dones 19.000 $. La renda per capita de la població era de 13.409 $. Entorn del 7,4% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parrottsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Parrottsville». American Fact Finder. Oficina del Cens dels Estats Units, 12-01-2010.
# Simon Church

Simon Richard Church (Amersham, Anglaterra, 10 de desembre de 1988) és un futbolista gal·lès. Juga de davanter i el seu actual equip és el Milton Keynes Dons, actualment ascendit a la Football League Championship d'Anglaterra.

## Selecció nacional

Ha estat internacional amb la Selecció de futbol de Gal·les, ha jugat 22 partits internacionals i ha marcat 1 gol.

## Clubs

| Club | País | Any |
| Crewe Alexandra | Anglaterra | 2007-2008 |
| Yeovil Town | Anglaterra | 2008 |
| Wycombe Wanderers | Anglaterra | 2008 |
| Reading FC | Anglaterra | 2009 |
| Leyton Orient | Anglaterra | 2009 |
| Reading FC | Anglaterra | 2009-2012 |
| Huddersfield Town | Anglaterra | 2012 |
| Reading FC | Anglaterra | 2013- |

## Palmarès
### Campionats nacionals

| Títol | Club | País | Any |
| Football League Championship | Reading FC | Anglaterra | 2012 |

## Referències

* ↑ «Church joins terriers». Reading F.C., 08-11-2012.
* ↑ «grayson-goes-to-church-for-striking-options». FFO, 08-11-2012. Arxivat de l'original el 2013-01-23. [Consulta: 23 juny 2016].
# Josep Puig i Miracle

Josep Puig i Miracle fou un empresari i polític català, alcalde de l'Hospitalet de Llobregat en els primers anys del franquisme.
Durant la Segona República Espanyola treballava com a gerent de la Cooperativa obrera del vidre de la Torrassa, i segons els informes oficials simpatitzava amb el Partit Republicà Radical. Durant les eleccions generals espanyoles de 1936 fou apoderat del Front Popular.
Després de la guerra civil espanyola s'afilià a la Falange Española de las JONS. Fou alcalde accidental de l'Hospitalet de Llobregat en el període 1944-1945. El 1948 va formar part d'una candidatura d'oposició a Enrique Jonama pel terç familiar, de la que en formaven part antics militants del Partit Republicà Radical i un antic militant d'ERC, però fou derrotada per la candidatura oficial.

## Referències

* ↑ Josep Puig Miracle a xtec.es

## Enllaços externs

* Fotografia de Puig i Miracle en un bloc del barri de la Torrassa.
# Corts de Barcelona (1365)

Les Corts convocades el juliol de 1365, es varen celebrar a Barcelona.
Davant la forta penetració de les tropes de Pere I el Cruel a la zona de Morvedre, el finançament rebut a les corts anteriors de Barcelona i Tortosa resultà insuficient i el rei Pere el Cerimoniós convocà corts a Barcelona el juliol de 1365, tot i haver-se compromès a no demanar més ajuts en dos anys.
Encara s'havia de retornar el préstec fet pel banquer barceloní Berenguer Bertran el 1364 per atendre el donatiu aprovat llavors. Es decidí encarregar el cobrament urgent d'un nou fogatge per eixugar aquest deute.
S'acordà l'estratègia de finançar l'entrada d'Enric II, comte de Trastàmara a Castella amb la intenció de generar una guerra civil que obligaria a Pere I el Cruel a concentrar-se en els temes interns i deixés l'ofensiva contra Aragó. A tal fi, es dedicaren 40.000 florins.
A més, el rei rebé un donatiu de 100.000 lliures.
A la sessió del 23 de setembre de 1365, es nomenen nous consellers dels diputats i també uns procuradors del nou donatiu, en concret, Romeu Sescomes, bisbe de Lleida; Pauquet de Bellcastell, cavaller i Pere Desplà, ciutadà de Barcelona.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Quirísop

Quirísop és el nom dels següents personatges:
* Quirísop d'Esparta, militar espartà.
* Quirísop, escultor grec
# Pere III d'Empúries

Pere III (? - 1401) fou comte d'Empúries (1401). Fill segon de Joan I d'Empúries i la seva segona muller, la infanta Joana d'Aragó, filla de Pere III el Cerimoniós. Pere III heretà el comtat d'Empúries a la mort del seu germà Joan II d'Empúries, on tan sols fou comte durant quaranta dies, i ni tan sols fou reconegut pel comte-rei Martí I. Es casà el 1399 amb Joana de Rocabertí i de Fenollet, aquesta heretà el comtat a la seva mort, i el seu germà Jofre VI de Rocabertí fou nomenat co-adjunt al comtat. Però el rei Martí, oncle de Pere III, no acceptà aquesta disposició i apel·là les disposicions de 1325 i 1341 que estipulaven que en cas d'extinció de la línia directa, el comtat retornava a la corona com a tronc comú de la branca dinàstica. Així doncs, el rei Martí va unir el comtat als dominis reials l'any 1402.

## Referències

* ↑ «Pere III d'Empúries». Gran Enciclopèdia Catalana. Barcelona: Grup Enciclopèdia Catalana.
# Xarkawa

Xarkawa o Xerkawa és un grup marabútic del Marroc central, afiliat a la confraria dels Xadilites-jazulites. La seva zawiya principal és a Boujad prop de Tadla i va adquirir importància al segle xvii i va esdevenir un dels principals santuaris del Marroc.

## Referències

* ↑ Enciclopèdia de l'Islam, IX, 364
# Delta Galil Industries

Delta Galil Industries (en hebreu: דלתא גליל תעשיות) és una empresa tèxtil israeliana amb seu en Tel-Aviv amb plantes a tot el món. El propietari és el guanyador del premi Israel Dov Lautman. Delta Galil Industries va tenir una facturació anual de més d'1.079 milions de dòlars americans (en 2015).
Delta Galil Industries és un fabricant i comercialitzador de productes de roba per a homes, dones i nens. L'empresa va ser fundada en 1975. Indústries Delta produeix roba interior masculina i femenina, sostenidors, mitjons, roba de nadó, roba d'oci, roba de dormir, teixits de punt, cintes elàstiques i adorns.
Entre els seus clients es troben les marques: Marks & Spencer, Target, Wal-Mart, Kmart, JC Penney, Calvin Klein, Nike, Hugo Boss i Pierre Cardin. Delta Galil també ven els seus productes sota marques com; Wilson, Maidenform, Nicole Miller, Barbie, Adidas, Puma, Nike, Spalding, Reebok i Tommy Hilfiger.
Delta Galil dona feina a unes 10.000 persones en tot el món. En el primer informe de responsabilitat global corporativa de la companyia, Delta va establir objectius per reduir la quantitat d'aigua, energia i residus consumits per les seves fàbriques a tot el món. Planeja basar el 10% de la seva producció en materials respectuosos amb el medi ambient pel 2012, enfront del 7,2% actual. La companyia també s'ha compromès a una reducció del 10% en l'ús de l'aigua, una reducció del 5% en el consum d'energia i un creixement del 5% en les taxes de reciclatge en el 2015. La marca Ecolife de la companyia és el resultat de la recerca i desenvolupament per produir roba que utilitza menys energia en el rentat i l'assecat. Les peces es poden rentar en aigua freda i duren més. Delta Galil, té operacions a Egipte, Bulgària, Tailàndia, Estats Units, Regne Unit, Jordània, Pakistan, Xina i Índia. Delta també dona feina a subcontractistes de la Xina, Turquia, Bangladesh, Sri Lanka, Indonèsia i Vietnam.

## Referències

* ↑ Delta Galil Reports 2015 Results - Business Wire
* ↑ «Delta Galil website». Arxivat de l'original el 2014-01-06. [Consulta: 15 març 2017].